Børstespinnernes hunner sitter stort sett i ro og sender ut luktstoffer, feromoner, som hannene med sine store, fjærformede antenner er svært følsomme for. En hann kan på denne måten finne en hunn på lang avstand. Et av de første fermonene som ble isolert, var disparlure fra løvskognonnen. Disparlure er en epoksid som produseres i meget små mengder av hunnene. Det trengtes 78 000 bakkroppsspisser for å få nok disparlure til at man kunne kartlegge strukturen til stoffet.